84. ΑΠΟΦΑΣΗ ΥΦΥΠΟΥΡΓΟΥ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ  ΚΑΙ  ΔΗΜ. ΕΡΓΩΝ Αριθ. οικ. 21369/2031 της 10/29 Οκτ. 1991 (ΦΕΚ Β΄ 878) Μεταβίβαση αρμοδιοτήτων στον Οργανισμό Αθήνας. Έχοντας υπόψη τις διατάξεις: 1.Του άρθρ. 9 παρ. 8 του Νόμ. 1515/1985 «Ρυθμιστικό σχέδιο και Πρόγραμμα Προστασίας Περ/ντος ευρύτερης περιοχής Αθηνών» (Α΄ 18). 2.Του άρθρ. 25 παρ. 4 του Π.Δ. 51/1988 «Οργανισμός Υπουργείου ΠΕΧΩΔΕ» όπως τροποποιήθηκε και συμπληρώθηκε μεταγενέστερα (Α΄ 19). 3.Τη με αριθ. Υ1503/1991 απόφαση του Πρωθυπουργού και Υπουργού ΠΕΧΩΔΕ «Καθορισμός αρμοδιοτήτων του Υφυπουργού ΠΕΧΩΔΕ» (Β΄ 702). 4.Το έγγραφο με αριθ. 111/15.5.1991 του Γενικού Δ/ντή Πολεοδομίας, αποφασίζουμε: Μεταφέρονται στον Οργανισμό Αθήνας οι αρμοδιότητες τήρησης των διαδικασιών προέγκρισης χωροθέτησης έργων και βασικών αναπτυξιακών δραστηριοτήτων (Ξενοδοχείων, Βιομηχανιών, Ιχθυοτροφείων, Ιχθυογεννητικών σταθμών κ.λπ.) της ευρύτερης περιοχής της Αθήνας (άρθρ. 1 παρ. 1 του Νόμ. 1515/85). Με το Π.Δ. 230/26 Μαΐου-14 Ιουν. 1993 (ΦΕΚ Δ΄ 648), ανωτ. τόμ. 23 σελ. 294,48075, καθορίστηκε ο απαιτούμενος αριθμός θέσεων στάθμευσης αυτοκινήτων ανάλογα των χρήσεων και του μεγέθους των κτιρίων στην ευρύτερη περιοχή Αθηνών.

[Source: greek_legal_code_raptarchis | Tokens: 1121]